Medzes muiža
Medzes muiža (ka Medze) on küla (mazciems) Lätis Lõuna-Kuramaa piirkonna Medze vallas. Küla asub valla põhjaosas. Medzes muiža jääb valla keskusest Kapsēdest 7,5, piirkonna keskusest Grobiņast 14 ja Riiast 218 kilomeetri kaugusele. Asula tekkis endise Medze mõisa (Medsen) keskuse juurde. Aastani 2021 kuulus küla Grobiņa piirkonda. Külas asub Medze bussipeatus. Mõisa pargis asuv Medze linnamägi on muinsusmälestisena riikliku kaitse all. Looduskaitse all on külas kasvavad pärnad ümbermõõduga 3.69, 5.23 ja 3.51 meetrit ning tammed ümbermõõtudega 4.2, 4.3, 4.08, 4.12, 5.47, 4.39 ja 4.12 meetrit. Aastal 2005 oli külas elanikke 15.